

Utsjoen seurakuntaneuvosto 19.10.2023

Toiminta- ja
taloussuunnitelma 2024-2026

2024-2026

Sisällysluettelo

[I Yleistä 1](#_Toc148021024)

[II Seurakunnallinen toiminta 3](#_Toc148021025)

[Jumalanpalveluselämä (201) 4](#_Toc148021026)

[Hautaan siunaaminen (202) 5](#_Toc148021027)

[Muut kirkolliset toimitukset (203) 6](#_Toc148021028)

[Muut seurakuntatilaisuudet (205) 6](#_Toc148021029)

[Tiedotus ja viestintä (210) 8](#_Toc148021030)

[Musiikki (220) 9](#_Toc148021031)

[Diakonia (241) 10](#_Toc148021032)

[Sielunhoito (255) 11](#_Toc148021033)

[Lähetys (260) 12](#_Toc148021034)

[Varhaiskasvatus (231) 13](#_Toc148021035)

[Nuorisotyö (236) 15](#_Toc148021036)

## Yleistä

###### Utsjoen seurakunnan missio, visio ja strategia

Utsjoen seurakunnan tehtävänä on toteuttaa kirkon tehtävää paikallisesti, pitää yllä uskoa, toivoa ja rakkautta Utsjoella. Nämä konkretisoituvat jumalanpalveluksissa, kirkollisissa toimituksissa ja kristillisessä kasvatuksessa sekä diakoniatyössä ja seurakuntalaisten arjessa. Seurakunta toimii sekä suomen että saamen kielellä ja tukee molempien kulttuurien rinnakkaiseloa. Suunnittelemme ja ideoimme uusia tapoja toimia sekä pyrimme lisäämään yhteisöllisyyttä. Teemme yhteistyötä kaikkien niiden toimijoiden kanssa, jotka voivat sitoutua arvoihimme

###### Utsjoen seurakunnan painopistealueet vuonna 2024

Seurakunnan painopistealueet vuonna 2024 ovat seurakuntalaisten osallistaminen ja seurakuntalaisten toiveiden ja tarpeiden tunnistaminen ja toteuttaminen. Pyrimme kääntämään seurakunnanjäsenmäärän nousuun.

Utsjoen seurakunnan koko taloussuunnitelmakauden 2024–2026 painopisteenä on kirkon tehtävän toteuttaminen entistä kestävämmällä tavalla. Tavoitteenamme on kiinteistöstrategiassa todettujen toimenpiteiden toteuttaminen yhtenä askeleena kohti hiilineutraaliutta.

###### Hiilineutraali kirkko 2030-strategia ja ympäristöasiat

Kirkon tavoitteena on olla toiminnassaan hiilineutraali vuoteen 2030 mennessä. Kirkon seurakuntien tarpeisiin räätälöity ympäristöjärjestelmä Kirkon Ympäristödiplomi on työkalu, jonka avulla toteutetaan Kirkon energia- ja ilmastostrategian tavoitteita. Tavoitteena on, että kaikilla seurakunnilla on ympäristödiplomi vuoteen 2025 mennessä. Hiilineutraaliuteen pyritään [viiden tavoitteen](https://evl.fi/plus/yhteiskunta-ja-kirkko/kestava-kehitys/hiilineutraali-kirkko) avulla, jotka sisältävät suosituksia toimenpiteistä.

Utsjoen seurakunta on vähentänyt kiinteistöjen hiilidioksidipäästöjä (tavoite 1) vähentämällä öljyn käyttöä Utsjoen kirkon lämmityksessä. Kiinteistöjen hiilidioksidipäästöjä vähennämme niin ikään luopumalla ei aivan välttämättömistä omista tiloista kiinteistöstrategiamme mukaisesti. Toiminnan päästöjä vähennämme (tavoite 2) suosimalla elintarvikeostoissa ilmastoystävällistä ruokaa ja vähentämällä hävikkiruoan määrää. Teemme kestäviä hankintoja asettamalla ilmastokriteerin yhdeksi hankintakriteeriksi. Suosimme etätyötä silloin kun se toiminnan kannalta on mahdollista. Noudatamme seurakunnille laadittuja vastuullisen sijoittamisen ohjeita. Vaikutamme yhteiskunnallisena toimijana ja keskustelijana (tavoite 4) toteuttamalla rippikoulut ympäristöystävällisesti ja kannustamalla nuoria ottamaan vastuuta ilmastosta. Utsjoen seurakunta on sitoutunut ilmastotyöhön (tavoite 5) ja tavoitteena on ympäristödiplomi vuonna 2024.

###### Arviot seurakunnan kiinteistöjen kehityksestä sekä kiinteistöjen tulevista investointitarpeista kiinteistöstrategian mukaisesti

Kiinteistöstrategiassamme kiinnitämme huomiota siihen, että kiinteistökantamme on ympäristöystävällistä eikä meillä ole kiinteistökantaa, joka ei ole toiminnan kannalta välttämätöntä. Strategiassamme tarkastelemme avoimin mielin sitä, mikä vielä toimii ja mistä on aika luopua. Tarkastelemme ja arvioimme tilojen vuokrausta aitona vaihtoehtona tilojen omistamiselle. Tavoitteenamme on, että kiinteistötoimea ja maankäyttöä koskevaan päätöksentekoon on jatkossa aina sisällytetty myös ympäristövaikutusten arviointi.

Seurakunnassamme on käytössä Basis-järjestelmän rakennus- ja kiinteistörekisteri, jossa rakennusten, kiinteistöjen sekä arvoesineiden perustiedot ovat yhteisessä tietokannassa.

###### Seurakunnan toimintaan suunnitellut muutokset

Utsjoen seurakunnan toimintaan ei ole suunnitteilla suuria muutoksia kuten seurakuntaliitoksia tai merkittäviä yhteistyökuvioita naapuriseurakuntien kanssa.

## Seurakunnallinen toiminta

|  |  |  |  |  |  |
| --- | --- | --- | --- | --- | --- |
| **Utsjoen seurakunnallinen työ** |  |  |  |  |  |
|   | Edellinen TP2022 | Kuluvan vuoden TA 2023 | TA2024 | TS1 2025 | TS2 2026 |
| **Toimintatuotot** | **-176 875,83** | **-152 101,27** | **-150 800,00** | **-150 800,00** | **-150 800,00** |
| Korvaukset | -156 446,97 | -146 301,27 | -145 000,00 | -145 000,00 | -145 000,00 |
| Myyntituotot | -1 925,42 | -3 000,00 | -3 000,00 | -3 000,00 | -3 000,00 |
| Maksutuotot | -4 770,51 | -2 600,00 | -2 800,00 | -2 800,00 | -2 800,00 |
| Kolehdit, keräykset ja lahjoitusvarat | -1 343,55 | -200,00 |   |   |   |
| Tuet ja avustukset | -12 389,38 | 0,00 |   |   |   |
| **Toimintakulut** | **380 179,17** | **245 924,00** | **286 745,00** | **284 745,00** | **284 745,00** |
| Henkilöstökulut | 178 284,16 | 191 739,00 | 215 230,00 | 215 230,00 | 215 230,00 |
| Palkat ja palkkiot | 144 745,49 | 151 549,00 | 174 700,00 | 174 700,00 | 174 700,00 |
| Henkilösivukulut | 34 739,18 | 40 190,00 | 40 530,00 | 40 530,00 | 40 530,00 |
| Henkilöstökulujen oikaisuerät | -1 200,51 |   |   |   |   |
| Palvelujen ostot | 36 029,31 | 30 880,00 | 43 260,00 | 41 760,00 | 41 760,00 |
| Vuokrakulut | 4 965,48 | 4 850,00 | 4 100,00 | 4 100,00 | 4 100,00 |
| Sisäiset vuokrakulut | 128 020,97 |   |   |   |   |
| Aineet ja tarvikkeet | 17 599,27 | 12 950,00 | 18 350,00 | 17 850,00 | 17 850,00 |
| Ostot tilikauden aikana | 17 599,27 | 12 950,00 | 18 350,00 | 17 850,00 | 17 850,00 |
| Annetut avustukset | 15 088,10 | 5 300,00 | 5 600,00 | 5 600,00 | 5 600,00 |
| Muut toimintakulut | 191,88 | 205,00 | 205,00 | 205,00 | 205,00 |
| **TOIMINTAKATE** | **203 303,34** | **93 822,73** | **135 945,00** | **133 945,00** | **133 945,00** |

#### Jumalanpalveluselämä (201)

Jumalanpalvelustyön tehtävänä on seurakuntalaisten palveleminen Jumalan sanalla ja sakramenteilla.

###### Keskeiset painopisteet suunnittelukaudella:

Jumalanpalveluksia vietetään kaikilla kolmella kylällä Utsjoella, Nuorgamissa ja Karigasniemellä. Lisäksi jumalanpalveluksia vietetään Nuvvuksen rukoushuoneella. Hoitolaitoksissa vietetään hartaushetkiä ja ehtoollishartauksia säännöllisesti, vähintään kerran kuussa. Jumalanpalveluksissa käytetään suomen ja saamen kieltä, mutta messu voidaan toteuttaa myös kokonaan suomen tai kokonaan pohjoissaamen kielellä.

###### Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Jumalanpalveluksiin osallistuminen mahdollistetaan säännöllisesti myös niille, jotka ovat estyneet tulemasta paikalle.
 | Kaikki jumalanpalvelukset, joihin on saatu kanttori tai muusikko, striimataan Facebook-livessä. |  |
| 1. Seurakuntalaisia rohkaistaan osallistumaan jumalanpalveluksen suunnitteluun ja toteutukseen.
 | Jumalanpalvelukset toteutetaan rippikoulun ja lastenleirien sekä isoskoulutuksen aikana yhdessä lasten ja nuorten kanssa.  |  |
| 1. Ympäristöteema kuuluu ja näkyy seurakunnan jumalanpalveluselämässä.
 | Jokaisella kylällä toteutetaan yksi messu ulkona luonnossa. |  |

#### Hautaan siunaaminen (202)

Hautaan siunaaminen on seurakunnallista toimintaa eikä tehtäväalue näin ollen kuulu pääluokkaan hautaustoimi, jonne muut hautaamisesta aiheutuvat kulut ja tuotot kirjataan.

Hautaan siunaamisen kuluja ovat papin ja kanttorin palkat sivukuluineen siunaus- ja muistotilaisuuksiin osallistumisesta etukäteisvalmisteluineen sekä sisäiset vuokrakulut ja sisäiset palvelukulut muistotilaisuuksien järjestämisestä.

###### Keskeiset painopistealueet seurantakaudella:

Hautaan siunaamiset toteutetaan omaisten toiveita kuunnellen. Siunaustilaisuudessa käytetään mahdollisuuksien mukaan omaisten toivomaa kieltä. Jokaiseen siunaustilaisuuteen pyritään saamaan kanttori tai muusikko.

###### Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Siunaustilaisuudet toteutetaan ihmisten toiveita kuunnellen.
 | Jokaisessa siunaustilaisuudessa on mukana kanttori, mikäli omaiset niin toivovat. |  |

Kanttorin saaminen on toisinaan haasteellista. Erityisen haasteellisia ovat äkilliset sairaustapaukset.

#### Muut kirkolliset toimitukset (203)

Muita kirkollisia toimituksia ovat kasteet, konfirmaatiot ja vihkimiset etukäteisvalmisteluineen.

###### Keskeiset painopistealueet seurantakaudella:

Seurakuntalaiset kohdataan kiireettä ja toimituskeskusteluihin varataan riittävästi aikaa. Toimituskeskustelut toteutetaan seurakuntalaisten toivomassa paikassa. Seurakuntalaisten toiveita kuullaan kaikissa juhlien järjestelyissä.

###### Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Seurakuntalainen on tyytyväinen kirkollisessa toimituksessa seurakunnalta saamaansa palveluun.
 | Seurakuntalaisilta toimitusten jälkeen pyydetyt palautteet ovat positiivisia |  |

#### Muut seurakuntatilaisuudet (205)

Muita seurakuntatilaisuuksia Utsjoen seurakunnassa ovat esimerkiksi talkoot, seurat, juhlat, myyjäiset, käsityöpiirit, kodeissa ja seurakunnan tiloissa kokoontuvat piirit, pyhiinvaellukset, hautausmaahartaudet, saunaillat, retriitit ja rukoushetket.

###### Keskeiset painopistealueet seurantakaudella:

Seurakunnassa pyritään lisäämään yhteisöllisyyden kokemusta, niin että jokainen voi kokea olevansa tervetullut seurakunnan tilaisuuteen. Talkoita pyritään toteuttamaan joka kylällä ja kaikilla hautausmailla.

Ne tahot, jotka järjestävät seuroja, ovat tervetulleita seurakunnan tiloihin. Seurakunnan tiloissa edellytetään kirkon järjestyksen noudattamista. Seurakunta tekee yhteistyötä kaikkien niiden tahojen kanssa, jotka jakavat seurakunnan arvot. Seurakunta pyrkii itse aktiivisesti yhteistyöhön paikallisten toimijoiden kanssa. Toimintaa pyritään järjestämään tasapuolisesti kaikilla kylillä.

###### Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Seurakunta järjestää tapahtumia, joihin on matala kynnys ja seurakuntalaisten osaamista ja panostusta arvostetaan.
 | Joka kylällä järjestetään vähintään yhdet talkoot. |  |
| 1. Seurakunta pyrkii aktiivisesti yhteistyöhön Norjan seurakuntien kanssa.
 | Seurakunta järjestää vähintään kaksi yhteistä tapahtumaa sekä Karasjoen että Tanan seurakunnan kanssa. |  |
| 1. Seurakunta pyrkii lisäämään yhteisöllisyyttä, osallisuutta ja eri ikäpolvien kohtaamista.
 | Joka kylällä järjestetään vähintään yksi kaikkia ikäryhmiä tavoittava seurakuntatapahtuma. |  |

#### Tiedotus ja viestintä (210)

Viestinnän tehtävä on vahvistaa Utsjoen seurakunnan kristillistä, positiivista yhteisökuvaa. Puhumme uskosta ymmärrettävästi. Viestinnässä pyritään tehokkuuteen, avoimuuteen ja kattavuuteen sekä seurakuntalaisten toiminnan korostamiseen. Viestinnässä kerrotaan seurakunnan ydinviestistä, kuvataan toteutuneita tapahtumia ja tiedotetaan tulevista tapahtumista. Viestimme sekä suomeksi että saameksi.

###### Keskeiset painopistealueet seurantakaudella:

Seurakunta viestii seuraavilla kanavilla:

Inarilainen lehteen jokainen seurakunnan työntekijä kirjoittaa hartaustekstejä mahdollisuuksien mukaan. Seurakunnan toiminnasta ja kuulumisista kirjoitetaan aktiivisesti itse Inarilainen-paikallislehteen valokuvien kanssa. Seurakunta jakaa koteihin tiedotteen neljä kertaa vuodessa: Kevättalvi, kesä, syksy ja joulu. Seurakunta päivittää aktiivisesti Facebook- ja Instagram-tilejä. Myös seurakunnan nettisivuja päivitetään säännöllisesti. Kirkolliset ilmoitukset julkaistaan Inarilainen-lehdessä. Eri kylien ilmoitustauluja käytetään tiedotukseen.

###### Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Näkyvyyttä sosiaalisessa mediassa lisätään.
 | Instagram-tilin päivitykset kolminkertaistetaan. Facebook-päivityksiin lisätään vuorovaikutusta. |  |
| 1. Seurakuntaan muuttaneet tavoitetaan tervetulokirjeellä ja toiveiden mukaan myös kotikäynnillä.
 | Jokainen muuttanut saa tervetulokirjeen ja kotikäyntitoiveet on täytetty |  |

#### Musiikki (220)

Seurakunnan musiikkitoiminnan tavoitteena on, että monenlaista musiikkia olisi seurakunnassa tarjolla. Seurakuntalaisia rohkaistaan toimimaan vapaaehtoistehtävissä. Samoin seurakunnan alueella vierailevia muusikkoja rohkaistaan ottamaan yhteyttä seurakuntaan ja palvelemaan yhteisissä tapahtumissa.

Seurakunnassa suhtaudutaan avoimesti monenlaiseen yhteistyöhön konserttien ja musiikkitapahtumien järjestämisessä. Seurakunta ei maksa palkkiota esiintyjille, mutta jos ohjelmisto on kirkkoon sopivaa, kaikki toivotetaan tervetulleiksi esiintymään kirkkoon, kappelille tai seurakuntatalolle. Tiloista ei peritä vuokraa, mutta toimijat saavat halutessaan myydä ohjelmia tilaisuuksiin. Kirkossa tai muissa seurakunnan tiloissa järjestettävään konserttiin on kuitenkin aina oltava vapaa pääsy.

###### Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Jumalanpalveluksissa ja kirkollisissa toimituksissa on tasokasta musiikkia.
 | Jokaisessa jumalanpalveluksessa ja kirkossa/kappelissa tapahtuvassa hautaan siunaamisessa sekä vihkitilaisuudessa on kanttori. |  |
| 1. Järjestetään joulunajan musiikkitilaisuudet niin, että kaikki pääsevät laulamaan yhdessä.
 | Kauneimmat joululaulut -tilaisuudet järjestetään joka kylällä ja kaikissa hoitolaitoksissa sekä yhdessä niiden tahojen kanssa, jotka lauluja toivovat. |  |

Haasteena on kanttorin puuttuminen.

#### Diakonia (241)

Diakoniatyön tehtäviin kuuluu perinteisen hoidollisen tai huollollisen diakoniatyön lisäksi mm. eläkeläispiirit, vammaistyö ja mielenterveystyö sekä työttömien toiminnan tukeminen ja avoimien ovien toiminta, samoin kuin diakoniajuhlat, talkoot, myyjäiset ja tempaukset, diakoniatyön ruoka-avustukset sekä muut taloudelliset avustukset.

###### Keskeiset painopisteet suunnittelukaudella:

Diakoniatyön painopisteenä on määritellä ns. palvelutakuu eli päivien määrä, jonka puitteissa keskusteluajan varmuudella saa. Keskusteluavun tarve on viime vuosien aikana lisääntynyt ja seurakuntalaisille koetaan tärkeäksi välittää tieto siitä, missä ajassa keskusteluapua on varmuudella saatavissa.

###### Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Ryhmätoiminnassa huomioida kaikki kolme erilaista kylää
 | Jokaisella kylällä on omanlaisensa diakonian ryhmä ja ryhmien toimintaa kehitetään tarpeen mukaan | Kyllä/ei |
| 1. Tehdään lisääntyvästi kotikäyntityötä
 | Papin kanssa jaettaviensyntymäpäiväkäyntien lisäksi diakoniatyöntekijä tekee yhden kotikäynnin viikossa. Mahdollisuuksien mukaan useammankin. |  |
| 1. Tehdään etsivää diakoniatyötä vähävaraisten perheiden osalta
 | Diakoniatyö järjestää yhdessä sosiaalitoimen, kunnan ja Kelan kanssa keväällä ja syksyllä kokoontumisen, jossa kootaan yhteistyötä ja koordinoidaan sitä kaikkein vähävaraisimpien perheiden suuntaan |  |

Ryhmätoiminnan osalta on haasteena ihmisten kulkeminen tilaisuuksiin. Diakoniatyöllä ei ole varaa osallistua ihmisten kuljettamiseen. Kotikäyntityön lisäämisen haasteena on aika- ja työntekijäresurssi. Viikoilla, joilla on muuta toimintaa esim. vanhustenviikko, ei resurssia löydy lähteä kotikäynneille. Utsjoella on myöskin vajetta psykiatrisen sairaanhoitajan palveluissa, joten osa ikäihmisistä siirtyy automaattisesti diakoniatyön keskusteluasiakkaiksi. Tällöin uudet tai harvakseltaan käytävät kotikäynnit siirtyvät. Diakoniatyöntekijän lomien aikana vain hävikkiruokajako toimii keskeytyksettä.

#### Sielunhoito (255)

Sielunhoidon tehtävänä on sellaisten kohtaamisten järjestäminen, joilla on erityinen sielunhoidollinen luonne. Utsjoella sielunhoito on pääsääntöisesti kahdenkeskistä luottamuksellista keskustelua. On mahdollista, että valtion Totuus- ja sovintoprosessi sekä kirkon Saamelaiset kirkossa -hanke johtaa lisääntyvään sielunhoidon tarpeeseen. Seurakunta tekee yhteistyötä saamelaisen psykososiaalisen tuen yksikön (Uvja) kanssa.

###### Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Seurakunta on mukana yhteisissä tapahtumissa Saamelaiset kirkossa -hankkeen ja Uvjan kanssa. Seurakunta tekee yhteistyötä Uvjan kanssa.
 | Yhteisiä tapahtumia on vähintään kolme.  |  |

#### Lähetys (260)

Lähetystyön osalta seurakunnassa on voimassa olevat nimikkosopimukset kolmen eri kohteen kanssa. Nämä ovat Lähetysyhdistys Kylväjän Mongolian työ (2000 euroa / vuosi), SLEY:n työ Etelä-Sudanissa ja Ugandassa (2000 euroa / vuosi) sekä Suomen ev. lut. Kansanlähetyksen työ Inkerin kirkossa (2000 euroa / vuosi). Utsjoen seurakunnan lähetyskannatus muodostuu Lähetyksen Vohvelikahvilan tuotoista. Kolmen nimikkokohteen lisäksi tuetaan mahdollisuuksien mukaan kirkon lähetystyötä tai kansainvälistä diakoniaa.

Lähetyskahvilan toimintaa pyritään selkiyttämään vapaaehtoistyöntekijöiden osalta. Lisäksi halutaan kerätä talteen kertomuksia lähestyvää kahvilan 40-vuotisjuhlavuotta varten. Tavoitteena on myös lisätä yhteistyötä koulujen kanssa lähetyskasvatuksen osalta.

###### Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Suunnitellaan lähetyskahvilan paistovuorot uudenlaisiksi, jotta tarvitaan mahdollisimman vähän työntekijöiden hoitamia paistovuoroja
 | Työntekijät ovat olleet vain satunnaisesti paistamassa vohvelikahvilassa |  |
| 1. Kerätä aineistoa pientä historiikkivihkosta varten
 | Haastattelut tehtynä kaikkien alkuperäisessä kokoonpanossa olleiden vapaaehtoisten osalta |  |
| 1. Yhteistyö koulujen kanssa lähetystyön sekä kansainvälisen kasvatuksen osalta
 | Järjestetään kaikilla kouluilla kerran vuoden aikana lähetystyö tai kv-kasvatuksen tilaisuus. |  |

#### Varhaiskasvatus (231)

Varhaiskasvatus tukee lapsiperheitä heidän arjessaan ja tuo lapsia ja heidän perheitään seurakunnan yhteyteen ja kokemaan uskoa Jumalaan.

Varhaiskasvatuksen tavoitteena on edistää seurakunnan alueella olevien lapsien ja heidän perheidensä yhteenkuuluvuutta, lisätä mahdollisuuksia vertaistukeen ja sitä kautta vähentää yksinäisyyden kokemusta.

###### Keskeiset painopisteet suunnittelukaudella:

Perhekerhotoiminnan tukeminen Utsjoella ja vastaavat toiminnan tarpeen kartoittaminen muilla kylillä. Lapsiperheille suunnattujen tapahtumien järjestäminen. Päiväkotiyhteistyön palauttaminen Utsjoella koronavuosien jälkeen.

###### Sitovat toiminnalliset tavoitteet:

|  |  |  |
| --- | --- | --- |
| Tavoite  | Mittari  | Toteutuminen  |
| 1. Kartoittaa tarvetta ja valmiuksia perhekerho- / pyhäkoulutyölle Karigasniemessä ja Nuorgamissa
 | Toiminnan tarpeita ja vapaaehtoisia ohjaajia kyselty   | Kyllä/ei  |
| 1. Toteuttaa vähintään kaksi tapahtumaa, jotka on suunnattu lapsiperheille
 | Tapahtumat järjestetty  | Kyllä/ei  |
| 1. Yhteisen toiminnan järjestäminen Utsjoen kunnan varhaiskasvatuksen kanssa
 | Toimintaa järjestetty  | Kyllä/ei  |

###### Perustelut:

Nuorisotyönohjaajan työajasta 20% on ohjattu varhaiskasvatukseen. Toteutuminen on kuitenkin ollut noin 10%, partiotyön lisääntyessä. Utsjoella perhekerho toimii vapaaehtoisen ohjaajan voimin, nuorisotyönohjaajan tuella. Perhekerho toimii nuorisotila Kulmakivellä, jonka tilat ovat kuitenkin olleet paikoittain äärirajoilla viiden äidin ja kymmenen lapsen osallistuessa kerhoon. Karigasniemellä mahdollisena kerhotilana voisi toimia kappeli. Nuorgamissa sopivaa tilaa pitäisi etsiä.

Lapsi- ja perhetyön kasvanut tarve ja toiminta on lisännyt myös työalan kustannuksia. Mahdollinen toiminnan alkaminen muilla kylillä lisäisi tätä edelleen.

Tapahtumissa lapsiperheiden ja päiväkodin osallistumiseen vaikuttavat paljon tapahtuman ajankohta ja ulkotapahtumissa säätila. Nämä tulee huomioida eritysesti tapahtumia suunnitellessa.

Päiväkotiyhteistyö ei ole alkanut korovanuosien jälkeen. Yhteydenottoja kunnan varhaiskasvatukseen on tehty, mutta konkreettista toimintaa ei ole ollut.

**Nuorisotyö (236)**

Nuorisotyön avulla tuetaan nuorten hengellistä kasvua ja seurakuntayhteyden vahvistumista. Nuoria pyritään osalistamaan seurakunnan toiminnan toteuttamiseen ja vaikuttamiseen. Nuorille järjestetään mielekästä toimintaa ja turvallisia kohtaamispaikkoja hyvinvoinnin tukemiseksi

Keskeiset painopisteet suunnittelukaudella:

Perustetaan Utsjoen seurakuntaan nuorten vaikuttajaryhmä tai saadaan nuoria seurakuntayhtymän yhteiseen vaikuttajaryhmään. Nuorisotyön toiminnasta tiedotetaan suomeksi ja pohjoissaameksi. Tuetaan Utsjoen partiolippukunta Njálat ry:n toimintaa niin että sen toiminta jatkuu ja kehittyy vähemmän riippuvaiseksi seurakunnasta. Ollaan osana monialaista yhteistyötä nuorten hyvinvoinnin tukemiseksi paikkakunnalla.

Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Saada seurakuntaan perustettua nuorten vaikuttajaryhmä tai saada nuoria mukaan seurakuntayhtymän vaikuttajaryhmään
 | Nuorten vaikuttajaryhmä on perustettu | Kyllä/ei |
| 1. Nuorisotyön tapahtumien ja viikkotoimintojen tiedotus tehdään suomeksi ja pohjoissaameksi
 | Tiedotus tapahtunut kaksikielisesti | Kyllä/ei |
| 1. Partiolippukunta Njálat toiminnan tukeminen ja nuorisotyönohjaajan tehtävien vähentäminen lippukunnassa
 |  | Kyllä/ei |
| 1. Toimitaan yhteistyössä julkisen sektorin ja paikallisten järjestöjen kanssa nuorten hyvinvoinnin tukemiseksi
 | Osallistuttu Utsjoen oppilashuoltoryhmän tapaamisiin ja järjestetty yhteistä toimintaa paikallisten toimijoiden kanssa. | Kyllä/ei |

Perustelut haasteet/epävarmuustekijät/henkilöstöresurssit/toimitilat:

Utsjoella toimintaa järjestetään nuorisotila Kulmakivellä, jossa on hyvät tilat nuorten toiminnalle. Opiskelijaruokailu on järjestetty seurakuntatalon keittiössä ja ruokalassa, joka on todella hyvä tila tähän. Karigasniemellä tilana toimii kappeli, joka on tilava mutta vähemmän soveltuva nuorten toiminnalle. Nuorgamissa varhaisnuorten kerhoa pidetään liikuntasalissa, joka soveltuu hyvin liikunnalliselle kerholle. Nuortenillat ovat Nuorgamin koulun monitoimitilassa, joka soveltuu tähän tarkoitukseen toimintaan hyvin.

Nuorisotyönohjaaja ohjaa toimintaa joka kylällä pääsääntöisesti viikottain, poikkeuksena Nuorgam, jossa yläkoulu ja opiskelijaikäisille järjestetään nuorteniltoja kerran kuussa, nuorten vähäisen määrän vuoksi.

Tiedotus nuorten toiminnasta toimii pääsääntöisesti nettisivujen, Instagramin ja seurakunnan nuorten whatsapp-ryhmän kautta. Toiminnasta tiedotetaan pääsääntöisesti suomeksi ja pohjoissaameksi. Toisinaan nuorisotyönohjaajan aika ei kuitenkaan riitä kääntämiseen ja tiedotus toteutuu vain suomeksi.

Partiotyön alkaminen uudelleen on vienyt toistaiseksi melko paljon nuorisotyönohjaajan työaikaa. Arviolta noin 30%. Nuorisotyönohjaajalla on toistaiseksi melko paljon tehtäviä lippukunnassa. Tämä lippukunnan nuoruudesta ja se toimii toistaiseksi melko pienellä vapaaehtoisvoimalla. Lippukunta on kuitenkin saanut syksyllä 2023 uuden ohjaajan, ja nuoristyönohjaajan hallinnollisia tehtäviä lippukunnassa pystytään todennäköisesti jatkossa vähentämään. Partion vahvuus on kuitenkin vapaaehtoisissa ohjaajissa, jotka mahdollistavat toiminnan toteutumisen, vaikka nuorisotyönohjaaja olisi estynyt osallistumaan.

**Rippikoulu (235)**

Rippikoulun tehtävänä on ”vahvistaa nuorten uskoa kolmiyhteiseen Jumalaan ja varustaa heitä elämään kristittyinä” (Suuri ihme 2017). Utsjoen seurakunta järjestää rippikouluopetusta kirkon rippikoulusuunnitelman Suuri ihme 2017 ja Utsjoen seurakunnan rippikoulun paikallissuunnitelman 2023 mukaisesti. Rippikouluun kutsutaan kaikki rippikouluvuonna 15 -vuotta täyttävät seurakuntalaiset. Aikuisille järjestetään tarvittaessa aikuisrippikoulua.

Keskeiset painopisteet suunnittelukaudella:

Pitää rippikoulu Utsjoella kaksikielisenä (suomi ja pohjoissaame) ja kehittää kaksikielisyyttä rippikoulussa. Saada myös kirkkoon kuulumattomia rippikouluikäluokan nuoria osallistumaan rippikouluun. Saada nuoria osallistumaan isoskoulutukseen rippikoulun jälkeen.

Sitovat toiminnalliset tavoitteet:

|  |  |  |
| --- | --- | --- |
| Tavoite | Mittari | Toteutuminen |
| 1. Järjestää saamelainen rippikoulu, jossa on pohjoissaamenkielinen opetusryhmä, leiririppikouluna kesällä 2024
 | leiririppikoulu, jossa on pohjoissaamenkielinen opetusryhmä, on järjestetty | Kyllä/ei |
| 1. Rippikoulun käy yli 90% ikäluokasta
 | yli 90 % ikäluokasta kävi rippikoulun | Kyllä/ei |
| 1. 1/3 saamelaisen rippikoulun käyneistä osallistuu isoskoulutukseen rippikoulun jälkeen
 | 1/3 rippikoulun käyneistä osallistui isoskoulutukseen | Kyllä/ei |

Perustelut haasteet/epävarmuustekijät/henkilöstöresurssit/toimitilat:

Saamelainen rippikoulu järjestetään leiririppikouluna Utsjoen seurakuntatalolla ja nuorisotila Kulmakivellä. Tilat ovat leiritoimintaan haastavat, mutta paikkakunnalta ei löydy leirikeskusta ja nykyisiin olosuhteisiin on totuttu. Kun leiriläisillä ei ole omia tiloja, vaan käytettävät tilat ovat yhteisiä, on erityisesti huomioitava leiriläisten sosiaalinen jaksaminen.

Henkilöstöstä nuorisotyönohjaaja vastaa rippikoulun käytännön järjestelyistä- ja toimii leireillä ohjelma- ja turvallisuusvastaavana. Utsjoen seurakunnan kirkkoherra ja kirkon saamelaistyön sihteeri toimivat rippikouluopettajina.

Kirkon saamelaistyö tukee saamelaisen rippikoulun toteuttamista Utsjoella taloudellisesti ja saamelaistyön sihteerin työajalla rippikoulun suunnittelemisessa ja toteuttamisessa.

Rippikoulun paikallissuunnitelma on uusiutumassa loppuvuodesta 2023. Sitä tehdään yhteistyössä kirkon saamelaistyön kanssa.

Yksityisrippikoulun käyvien määrä on lisääntynyt viimeisen parin vuoden aikana. On yhä enemmän nuoria, joille leiriolosuhteet eivät sovi. Yksityisrippikoulujen pitäminen vie paljon työaikaa muusta työstä ja tähän on vaikea varautua suunnitteluvaiheessa.